作者：李曾伯
词牌/韵律：沁园春

paragraphs: 百尺楼头，奇哉此翁，元龙后身。
当壮年襟度，百川鲸吸，平生出处，一片鸥轻。
冷淡逋梅，淋漓旭草，但见风雷笔下生。
荆州幕，觉坐间小异，乃有斯人。
牙樯喜色津津。
正江影涵秋无点尘。
对白苹黄苇，且供诗卷，紫薇红药，却演丝纶。
举酒延蟾，倚栏闻雁，应念征人归尚春。
君王问，尽不妨细说，万里戎情。